สภาผู้แทนราษฎร เตรียมพิจารณากระทู้ถามรัฐบาลและญัตติด่วนขอให้สภาผู้แทนราษฎรตั้งคณะกรรมาธิการพิจารณาศึกษาปัญหาราคาพืชผลทางการเกษตรตกต่ำ
สภาผู้แทนราษฎร เตรียมพิจารณากระทู้ามรัฐบาลและญัตติด่วนขอให้สภาผู้แทนราษฎรตั้งคณะกรรมาธิการพิจารณาศึกษาปัญหาราคาพืชผลทางการเกษตรตกต่ำ รวมถึงญัตติขอให้สภาผู้แทนราษฎรตั้งคณะกรรมาธิการวิสามัญตรวจสอบโครงการก่อสร้างอาคารรัฐสภาแห่งใหม่         นายชวน หลีกภัย ประธานสภาผู้แทนราษฎร มีคำสั่งนัดประชุมสภาผู้แทนราษฎร ในเวลา 13.00 น. วันนี้(3 ก.ค.62) โดยหลังการปรึกษาหารือของสมาชิกสภาผู้แทนราษฎร หรือ ส.ส. แล้ว ที่ประชุมมีวาระพิจารณากระทู้ถามทั่วไปที่ ส.ส.ตั้งถามรัฐบาล จำนวน 6 กระทู้ถาม คือ เรื่องการก่อสร้างถนน สาย ๒๒๖ จากสองช่องจราจรขยายเป็นสี่ช่องจราจร // เรื่อง มาตรการในการแก้ปัญหาข้าราชการครู // เรื่อง การขุดลอกอ่างเก็บน้ำบ้านเกาะแก้ว อำเภอสำโรงทาบ จังหวัดสุรินทร์ ซึ่ง นายมานิตย์ สังข์พุ่ม ส.ส.สุรินทร์ พรรคเพื่อไทย เป็นผู้ตั้งกระทู้ถาม โดยเลื่อนมาจากการประชุม เมื่อวันที่ 26 มิถุนายนที่ผ่านมา // เรื่อง พานไหว้ครู – ล้อการเมือง เด็กคิดเองได้ ผู้ใหญ่อย่ากลัว ซึ่งนายนิยม เวชกามา เป็นผู้ตั้งถา // เรื่อง การก่อสร้างพิพิธภัณฑ์บ้านดอนธงชัย ตำบลสว่างแดนดิน อำเภอสว่างแดนดิน จังหวัดสกลนคร นางอนุรักษ์ บุญศล เป็นผู้ตั้งถาม // เรื่อง ความคืบหน้าของร่างพระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. .... นายอาดิลัน อาลีอิสเฮาะ เป็นผู้ตั้งถาม         นอกจากนี้ ยังมีวาระพิจารณาญัตติด่วน จำนวน 16 ญัตติ โดยส่วนใหญ่เป็นญัตติเรื่อง ขอให้สภาผู้แทนราษฎรพิจารณาศึกษาปัญหาราคาพืชผลทางการเกษตรตกต่ำ รวมทั้งยังมีญัตติที่เสนอใหม่ อีก 5 ญัตติ ได้แก่ เรื่องขอให้สภาผู้แทนราษฎรตั้งคณะกรรมาธิการวิสามัญตรวจสอบโครงการก่อสร้างอาคารรัฐสภาแห่งใหม่ และเรื่อง ขอให้สภาผู้แทนราษฎรตั้งคณะกรรมาธิการวิสามัญเพื่อศึกษา ตรวจสอบและหาแนวทางแก้ไขปัญหาลูกหนี้กองทุนเงินให้กู้ยืมเพื่อการศึกษา (กยศ.)